runetrust/blame-folketinget-dk huggingface dataset:
Thomas Jensen (S), 2025-02-19:
Betalingen, som opkræves for passage af Storebæltsforbindelsen, er omfattet eurovignetdirektivet, og med lovforslaget indføres en bemyndigelsesbestemmelse i Sund & Bælt-loven, som sikrer, at eurovignetdirektivet implementeres korrekt i forhold til en fastsættelse af taksterne for benyttelse af Storebælt.
Jens Rohde (V), 2003-06-03:
Vi ligger stadig væk højt, vi er stadig væk nogle af de bedste. Men det, at vi er bedst, fritager os jo ikke for at se, om vi kan gøre det endnu bedre, om der er en bedre måde, hvorpå man kan bruge pengene på, og det er jo det, vi er i gang med.
Pernille Blach Hansen (S), 2002-03-14:
Det er klart, at man som ordfører har svært ved at svare på det hele inden for 1 minut, og derfor vil jeg gerne gentage et af hr. Jørn Jespersens spørgsmål, som hr. Jørn Dohrmann ikke nåede at svare på, og det er spørgsmålet om det forslag
Lene Espersen (KF), 2006-10-25:
Det beror således på en konkret vurdering af de foreliggende omstændigheder, herunder af forholdene i det pågældende land, og i den forbindelse hvordan de fortrolige oplysninger i praksis må anses at blive anvendt, og om der kan ske videregivelse af personoplysninger til udenlandske myndigheder f.eks. i forbindelse med efterforskning af en straffesag.
Frode Sørensen (S), 2006-02-07:
Men må jeg ikke lige til sidst bede ministeren kommentere eller bekræfte: Det kan vel ikke uden andre initiativer lade sig gøre, at man bare bygger en masse huse, og at der så kommer folk i de huse, uden at man gør eksempelvis tyskere og andre opmærksom på, at nu har man lige 6.500 flere huse.
Lars Løkke Rasmussen (V), 2010-01-13:
Der er jo i hvert fald den meget langsigtede, implicitte effekt af at reducere ned til et niveau, hvor man møder 2-graders-målsætningen, at de lande, som fylder meget økonomisk, og som fylder meget udslipsmæssigt, må reducere mere markant og tidligere end andre.
Kristen Touborg (SF), 2005-04-05:
Muslingefiskeri og -opdræt er et område, hvor der længe har hersket om ikke lovløse tilstande, så i hvert fald en aldeles uigennemskuelig retstilstand, hvor tilfældigheder ofte har været udslaggivende for meddelelse af afslag eller tilladelse til muslingeopdræt og østersfiskeri.
Hans Kristian Skibby (DF), 2010-05-18:
Det anerkender Dansk Folkeparti også, men jeg vil gerne spørge ordføreren, for vi kan jo se, at Europarådet også bruger tid på at lave en konkurrence om at finde den smukkeste minaret i medlemslandene: Hvad synes Venstre om, at man går ind og laver konkurrencer, hvori der står, at kåringen af den flotteste minaret skal imødegå frygt for og fordomme over for islam?
Kristian Thulesen Dahl (DF), 2002-03-20:
Men det, der er interessant, kan man sige, er jo, at hvis ikke der var fundet 500 mio. kr. til de ældre på finansloven, som bliver sendt ud til kommunerne, så havde der stadig væk været en diskussion omkring 650 mio. kr. i merforbrug ude i kommunerne, for det har noget at gøre med det råderum, der er.
Frank Aaen (EL), 2008-02-22:
Det er jo også et af de punkter, vi har imod 24-års-reglen, at når vi faktisk ved meget lidt om, hvordan den virker, så skal man altså være påpasselig, og 24-års-reglen, som vi jo klart er imod, er altså en meget indgribende regel at indføre uden helt at kende virkningen af reglen.
Sikandar Siddique (ALT), 2019-11-14:
Så jeg vil give ordføreren ret i, at jo, det er et mere komplekst arbejde, men det er også en naturlig del af det og en naturlig proces, kan man sige, når det er så stort et kompleks og med så mange lande, som netop skal blive enige og vedtage en fælles grundlov så at sige.
Per Clausen (EL), 2011-02-24:
Synes hr. Kristian Thulesen Dahl ikke, når kr. Kristian Thulesen Dahl nu lægger så meget vægt på det, at det er mærkeligt, at et af de områder, som blev ramt mest entydigt af genopretningspakken, var uddannelsesområdet – hvis det nu er så vigtigt?
Kim Behnke (FP), 1998-12-08:
Det er en undren, vi har, og det er en undren, vi endnu ikke har fået afkræftet, for sandheden er jo den, at det socialistiske sammenrend, som EU repræsenterer i dag, kan komme til at gøre ubodelig skade på europæisk økonomi, når de får de respektive magtmidler i form af euroen og Den Europæiske Centralbank.
Hans Kristian Skibby (DF), 2008-11-19:
Dansk Folkeparti synes, at det er helt principielt vigtigt, at vi får kigget på det i forbindelse med de lovforslag her, og at vi derved får sikret, at de, der får flest personlige stemmer, også er dem, der kommer til at repræsentere de partier, som de er gået til valg for.
Jacob Jensen (V), 2024-05-23:
Derfor kan man selvfølgelig sige, at hvis vi lægger nogle krav ind – nu sagde ordføreren så i sin motivation, at det jo bare er at sikre udearealer, og det lyder jo også besnærende og rigtigt – så betyder det trods alt en fuldstændig fundamentalt anderledes indretning og dermed en enorm omkostning i forhold til den produktion, vi har i dag.
Pia Gjellerup (S), 2001-09-06:
Udviklingsbistanden har jo været diskuteret meget, og jeg var meget glad for den beskrivelse af økonomien, som hr. Frank Dahlgaard bidrog meget overbevisende til med en forklaring om, at man ikke kan skære forbruget ned i fjerne lande for at øge forbruget herhjemme og så sige, at nu har vi lavet en finansiering, som gør, at økonomien ikke bliver udsat for pres i Danmark.
Aase D. Madsen (DF), 1998-11-18:
Anskydning er en form for dyremishandling, som er et alvorligt dyreetisk problem, hvad enten det drejer sig om jagt med riffel eller med bue og pil, når det er dokumenteret, at anskydningsprocenten er meget høj, ligesom dødskampen hos dyrene er uhyggelig lang.
Lars Løkke Rasmussen (M), 2024-02-07:
Men jeg er også nødt til at sige, at på en eller anden måde bliver jeg sådan en lille smule beskæmmet over, at vi har en debat, der handler om en FN-organisation, rejst af en ordfører, der offentligt betegner FN som en idiotorganisation; at vi har en debat, som er næret af et narrativ om, at Danmark nu som verdens eneste land skulle opretholde støtten til UNRWA fuldstændig ude af trit med, hvad andre gør; og at det bliver fremhævet igen og igen, at EU har suspenderet støtten til UNRWA, når situationen er den, at EU har præcis den samme tilgang til det her, som vi andre har – præcis den samme tilgang.
Poul Erik Christensen (RV), 2006-11-23:
Skulle der under udvalgsbehandlingen imidlertid fremkomme oplysninger om muligheder for omgåelse af skattebetaling efter vedtagelsen af forslaget, vil sådanne uhensigtsmæssigheder selvfølgelig blive behandlet efter samme recept, som Det Radikale Venstre har for vane i sådanne sager.
Helene Liliendahl Brydensholt (ALT), 2023-02-08:
Hvordan vil ministeren sikre, at den bliver brugt i kommunerne, så der opgøres normeringer på institutionsniveau, så forældre og pædagoger får gennemsigtighed og et ærligt billede af, hvor mange voksne der er ude i dagtilbuddene, og ligeledes så vi politikere selvfølgelig får et ordentligt grundlag at træffe beslutninger ud fra, som er så tæt på børnenes hverdag som overhovedet muligt?
Pernille Vigsø Bagge (SF), 2015-04-28:
Forslagsstillerne foreslår et forbud mod fætter-kusine-ægteskaber i flere generationer med henblik på at nedsætte de sundhedsmæssige risici ved familieforøgelse og at styrke integrationen hos disse indvandrerfamilier, og sådan en praksis er en kulturel norm.
Aki-Matilda Høegh-Dam (SIU), 2021-10-07:
Statsministeren kalder sig børnenes statsminister, og derfor er det også vigtigt, at ministrene holder sig for øje, at hvis anbringelser skal være for at sikre barnets tarv, så skal man også sikre, at grønlandske børn får mulighed for at vokse op med grønlandsk baggrund, kultur og sprog.
Line Barfod (EL), 2009-04-03:
Jeg synes, at det er underligt, at ministeren overhovedet ikke kan se, at det ikke er godt for et sygt menneske at være bange for at miste de penge, vedkommende skal bruge for at betale husleje, mad osv., men at man tværtimod kan risikere, at det forværrer sygdommen, at det gør, at det tager meget længere tid, før vedkommende kommer i arbejde.
Pia Kjærsgaard (DF), 2023-06-02:
Indholdet i det her forslag baserer sig jo på den såkaldte barnebrudssag, Instrukskommissionen, hvor ministeren blev idømt 2 måneders fængsel med fodlænke for at have tilladt at adskille alle parrene, hvor den ene eller begge var under 18 år.
Flemming Kofod-Svendsen (KRF), 1999-12-07:
KL nævner, at man mener, der på dette område er et misforhold mellem den økonomiske støtte til erhvervsrettet efteruddannelse til personer med en mellemlang videregående uddannelse og støtte til AMU-kurser rettet mod f.eks. faglærte og personer med en kortere videregående uddannelse, som fortsat er gratis og med deltagergodtgørelse.
Rune Lund (EL), 2006-05-31:
En lang række initiativer i EU-forfatningen, som der blev stemt nej til i Frankrig den 29. maj i fjor og et par dage efter i Holland, er enten listet ind ad bagdøren på forskellig vis eller igangsat, indtil beslutningen har kunnet vedtages gennem forfatningen eller på anden vis.
Jens Vibjerg (V), 1998-10-22:
Hvis disse mennesker skal have mulighed for at bidrage med den erhvervsevne, de har, og samtidig få en mere meningsfyldt tilværelse, så er det selvfølgelig nødvendigt at sikre disse barrierer minimeret uden samtidig at åbne for de økonomiske sluser. Jeg kan forstå på ministeren, at regeringen også er opmærksom på disse problemer, og at socialministeren kommer med forslag, der skal forsøge at løse disse problemer.
Ole M. Nielsen (KRF), 2000-03-28:
Her var danske fødevarer og dansk drikkevand jo sprøjtefuldt, for at sige det sådan, af pesticider, men det er jo ikke kendsgerningen, og det fik vi bekræftet her i det sidste svar. Men det dér med årsagen til harernes og agerhønsenes tilbagegang går altså ikke.
Dennis Flydtkjær (DF), 2022-04-28:
Det er bare med den tilføjelse, at man nu faktisk godt kan få et gavekort til en cityforening eller en byggemarkedskæde, eller hvad det kan være, hvor der er mange produkter, man kan købe i f.eks. et byggemarked, i stedet for at det skal være præcis en boremaskine, man giver et gavekort til.
Søren Pape Poulsen (KF), 2017-04-26:
Derfor er det også meget beklageligt, at der, som spørgeren helt rigtigt peger på, har været en række eksempler på, at politiet har udstedt bøder til buschauffører, der har kørt over 80 km/t., selv om de har haft gyldig tilladelse til at køre 100 km/t.
Per Dalgaard (DF), 2004-04-13:
Dansk Folkeparti kunne også ønske at tilføje, at modtagerlandet selvfølgelig ikke skal bruge enorme summer på at fremstille atomvåben eller bruge forholdsvis store beløb på militæret, og i dag må man også kunne stille krav om, at ulande, der vil modtage støtte fra de vestlige demokratier, ikke huser terrorister.
Kristian Bøgsted (DD), 2025-12-17:
Jeg kan garantere for, at jeg og Danmarksdemokraterne meget, meget gerne vil tage ansvar for en videreudvikling af dansk fiskeri, men vi vil ikke gøre det på den måde, som regeringen desværre gik med til, hvor det får massive konsekvenser – negative konsekvenser – for fiskeriet.
Holger K. Nielsen (SF), 2015-11-10:
Okay, vi siger så, at hvis man skal håndtere flygtningepolitikken, er det alligevel nødvendigt, at Europa arbejder sammen, og at det derfor ville være dumt at stemme nej ved folkeafstemningen, hvis man mener det, og at der også ved et ja er nogle instrumenter, som er en fordel i forbindelse med at håndtere flygtningesituationen.
Jørn Jespersen (SF), 2003-10-21:
Det kunne jo også være et spørgsmål til de to borgerlige ordførere: Er man i Venstre og især i Det Konservative Folkeparti enig i, at vi kan vente med at have hele naturforvaltningen på plads indtil 2009? Fru Helle Sjelle gav udtryk for, at man havde, jeg kunne ikke helt forstå, om det var meget høje ambitioner eller gennemsnitlige ambitioner, men vi måtte i hvert fald ikke sådan komme under middelniveauet i EU i vores implementering. Er man på den baggrund tilfreds med, at det tager 6 år at få gennemført naturplanerne i forvaltningen af vores natur, eller kunne man ønske sig, at det gik lidt hurtigere, sådan som vi i SF meget gerne vil? Miljømålene er ikke præciseret.
Karen Hækkerup (S), 2010-04-29:
Det vil jo altså føre til tab af arbejdspladser, ikke bare på Amager i København, og det vil også gøre, at den vækst, som vi gerne vil have sat i gang, vil blive sat under endnu hårdere pres, fordi der så vil være virksomheder i andre lande, der vil fravælge Danmark.
Katrine Robsøe (RV), 2022-05-04:
Så langt er vi overhovedet ikke i Danmark med at gå systematisk til det her, og det er ærgerligt, og derfor synes jeg jo også, at det er ærgerligt, at ministeren for vores videregående uddannelser ikke deltager på lige fod med ministeren for undervisning i det her samarbejde og med de her anbefalinger.
Troels Ravn (S), 2017-05-04:
Det kunne måske også være, når nu ordføreren begejstret fortæller om alle de initiativer, der har skabt gang i væksten, at det måske er på baggrund af den tidligere regerings økonomiske politik og de initiativer, der blev taget i forbindelse med beskæftigelsen – og det er netop beskæftigelsen, der er så vigtig i landdistrikterne – og at det er det, vi ser resultatet af.
Ellen Trane Nørby (V), 2013-02-21:
Jeg vil egentlig gerne følge lidt op på det, fru Gitte Lillelund Bech og nu også hr. Finn Sørensen spørger til, nemlig urandiskussionen, som jo ikke kommer op på foranledning af en ændret grønlandsk holdning i uranspørgsmålet.
Thomas Jensen (S), 2018-12-18:
Blandt de reelt erhvervsaktive iværksætterselskaber var 25 pct. ved udgangen af 2017 blevet konverteret til anpartsselskaber, sådan som ordningen også var tiltænkt, og selskabsformen er faktisk mere levedygtig end andre virksomhedsformer udover de større anpartsselskaber og aktieselskaber.
Mads Fuglede (V), 2020-02-07:
Jeg synes, at der ligger nogle tanker deri, som er meget vigtige – fordi der skabes et spor, hvor vi bevarer de fine principper, vi har i grundloven, om at hjælpe hinanden, samtidig med at vi møder mennesker, der kommer til Danmark, med nogle forventninger om, at her forsørger man sig selv, hvis man kan.
Kristian Jensen (V), 2001-04-25:
Jeg har ikke hørt socialministeren tage afstand fra finansredegørelsen, der viser, at der er en stigende ulighed i de senere år, og jeg har ikke hørt socialministeren tage afstand fra, at der rent faktisk ifølge Danmarks Statistik er en stigning i det, der hedder den marginale udjævningsprocent.
Tom Behnke (KF), 2011-12-13:
Om ikke andet kunne det gøres meget massivt i nogle perioder, sådan at det gav nogle dønninger ude i miljøet, altså at man lige skal passe på, for i Danmark kan man altså ikke bare blæse på reglerne; der er rent faktisk nogle regler, som bliver overholdt, fordi de bliver kontrolleret.
Anne Baastrup (SF), 2011-03-22:
Kan jeg forstå det sådan, at der ikke på noget tidspunkt er indgået en aftale i forbindelse med Metrocityringen, i forbindelse med brugen af den der overflødige jord og beslutningen om, at man laver en containerterminal, altså at der ikke nogen steder står, at dette kompleks indgår vi så en aftale om, der samtidig skal betyde, at Københavns Kommune ikke kan gennemføre sit projekt om at sigte mod at blive CO2-neutral ved bl.a. vedvarende energi som f.eks. vindmøller?
Inge-Lene Ebdrup (V), 2005-11-25:
At pengene for en lille dels vedkommende kommer fra Landsbyggefonden indbetalt af lejerne gennem de udamortiserede lån, mener jeg er helt ret og rimeligt, og det er i øvrigt også det, der er fondens formål, for man skal jo også huske, at der samtidig er store summer lagt i det fra kommunerne og statens side.
Elisabeth Arnold (RV), 1998-06-24:
For det er præcis det, dette forlig viser: I 1985 blev der foretaget en meget drastisk skattereform, som var meget brutal over for boligejerne, og den havde som deltagere Venstre, De Konservative, Centrum-Demokraterne, Kristeligt Folkeparti, Socialdemokratiet og Det Radikale Venstre.
Michael Aastrup Jensen (V), 2007-04-10:
Og det er ikke mindst fordelagtigt for den enkelte boligejer, der ikke blot vil opleve et fald i fejl og mangler inden for de områder, som forsikringen omfatter, men også inden for andre områder, idet de ansvarlige opførere af boligen ved, at de som en del af de to eftersyn af boligen efter henholdsvis 1 og 5 år vil blive efterset i sømmene af eksperter.
Peter Duetoft (CD), 2001-03-21:
Inden spørgetiden i sidste uge havde indenrigsministeren et par gange i nyhederne sagt noget om, at den person fra Sri Lanka, der var involveret i Umasagen, var her med humanitær opholdstilladelse, og at vedkommende jo kunne rejse hjem, hvis såfremt ifald han ønskede at leve sammen med sin kone.
Jens Rohde (V), 2001-05-10:
Altså når ministeren udtaler sig på den måde, så lyder det lidt, som om det er fint, hvis man vil putte andre folkeoplysende programmer ind. Men vi mener nu stadig væk, at DK 4 skal tages med ind, og det var det, jeg gerne ville høre ministeren om, da jeg stillede mit spørgsmål under min ordførertale.
Brian Mikkelsen (KF), 2014-10-23:
Og som en god kapitalist synes jeg jo, at hvis man investerer i noget, skal man selvfølgelig også have mulighed for at påvirke det. Så en kombination af det attraktive, der var ved medarbejderobligationerne, og sådan en MS-ordning ville nok være den bedste måde at gøre det på.
Alex Vanopslagh (LA), 2020-03-11:
Skatteministeren siger, at hvis landene omkring Danmark sænker deres selskabsskat, kan Danmark blive nødt til det samme, og derved svarer skatteministeren egentlig heldigvis også på spørgsmålet: Ja, det ville være en fordel for Danmark også at sænke selskabsskatten, for ellers ville man miste virksomheder til andre lande.
Marcus Knuth (KF), 2020-12-18:
Men hvis jeg må spørge hr. Morten Messerschmidt om noget: Jeg ved ikke, om ordføreren så den leder, der var i Flensborg Avis i går, hvor man netop kritiserer Dansk Folkeparti og Nye Borgerlige for at stemme nej, for når man stemmer nej, stemmer man jo også nej til de danskere, der kommer fra f.eks. Sydslesvig, så hvorfor ikke gøre som Konservative og stemme blankt med en bemærkning om, at dem vil vi selvfølgelig gerne give dansk pas til, men bare ikke til de kriminelle?
Torsten Schack Pedersen (V), 2018-04-24:
Så er der måske lidt mere i forhold til anledningen: Det er nævnt i bemærkningerne, og det er omtalt flere gange fra talerstolen, at der jo er den her specifikke situation, hvor der inden for en relativt kort periode har været en række udbydere, der har foretaget meget lignende prisforhøjelser, og der er jeg jo glad for, at det er noget, som Konkurrence- og Forbrugerstyrelsen kigger på.
Inger Støjberg (V), 2014-06-10:
Jeg ved ikke, om det er sådan en eller anden særlig form for socialdemokratisk aktiveringskursus, hr. Benny Engelbrecht har været på, men hvis det er det, så vil jeg da opfordre til, at man måske simpelt hen går over til level 2, og at man så prøver at kigge lidt indad, for det kunne jo være spændende at vide, om hr. Benny Engelbrecht også har gjort sig umage med at regne ud, hvad det egentlig var for nogle valgløfter, man havde fra Socialdemokraternes side, og hvad prisen for dem, som ikke er blevet gennemført, som ikke er blevet til noget, var.
Leif Mikkelsen (LA), 2013-02-19:
Egentlig er det jo en lidt atypisk debat, vi har her i dag, for transportområdet er pr. tradition kendetegnet ved sådan brede forlig og forbrødring om opgaveløsningen, fordi der normalt ligger noget fælles i det, både den kollektive trafik og det at skaffe gode veje osv.
Kamal Qureshi (SF), 2009-03-17:
Det er jo derfor, vi reelt set både fra Socialdemokraternes, Enhedslistens, De Radikales og vores side har foreslået, at man piller det her delelement ud af det, så man faktisk kan drøfte den meget store lovpakke og have den meget store diskussion om adoption, der ligger i det eksisterende lovforslag, som den her del, der handler om stedbarnsadoption, er en lillebitte del af.
Søren Krarup (DF), 2004-11-12:
Man skal kunne orientere sig i det, der foregår i den danske debat, når man skal gøre brug af sin stemmeret, der følger med indfødsretten, og derfor stiller vi krav om et sprogligt niveau, der ligger mellem 8. og 9. klasse, mens integrationsministeren kun vil gå med til et sprogligt krav, der ligger på 4.-klasses-niveau.
Pelle Dragsted (EL), 2024-12-11:
Altså, det er 10 mia. kr. i skattelettelser, selvfølgelig allermest til dem, som i forvejen tjener mest; 12 mia. kr. bare til LEGO-familiens arvinger; og flere 100 mio. kr. til Nordic Waste-familiens arvinger, fordi de får den her særrabat på arveskatten, som alle andre danskere så må se langt efter.
Martin Lidegaard (RV), 2024-11-05:
Det er et politisk valg, hvor højt vi sætter barren for at redde det danske havmiljø, og mon man kunne forestille sig, at regeringen gik i tænkeboks og overvejede, om ikke det var rigtigt at tage det scenarie, som alle forskere anbefaler, nemlig scenarie 1?
Torsten Schack Pedersen (V), 2020-04-22:
Derfor vil jeg bare gerne høre, om ministeren vil komme med forskellige forslag, som opfylder aftalen fra i lørdags – en tekst, men med forskellige modeller – i stedet for at vi bliver præsenteret for én model, som ligesom er det, der er muligt, sltså om vi kan blive præsenteret for flere modeller.
Mette Reissmann (S), 2012-03-13:
Og når vi nu står her igen og skal stemme om endnu en udskydelse, er det på en positiv baggrund, for nu foreligger der en aftale mellem Christiania og staten, der går ud på, at Fonden Fristaden Christiania skal købe området til glæde og gavn for alle, der måtte ønske at benytte sig af det.
Mette Frederiksen (S), 2023-05-31:
Jeg har ikke tal på, hvor mange mennesker jeg har mødt, der er blevet overladt til nogle forældre, der ikke har kunnet tage vare på dem, og som i øvrigt, når de så endelig er blevet anbragt, har haft alt for mange forskellige sagsbehandlere, alt for mange forskellige anbringelsessteder og ikke noget tilstrækkeligt efterværn, når de er blevet 18 år.
Jan E. Jørgensen (V), 2020-05-12:
Så har vi et Folketing, som jo har nogle magtmidler, og hvis Folketinget er utilfreds med regeringen eller en enkelt minister, har man muligheden for at true ministeren med et mistillidsvotum – og der kunne jeg da godt ønske mig, at der var nogle partier, som måske ikke bare støttede dem i et og alt, men en gang imellem raslede med den sabel, som grundlovens fædre har udstyret os med.
Helga Moos (V), 2000-05-18:
Vi skelner klart mellem, om det er en privat ejendom eller et offentligt rum, og hvis borgerne overhovedet skal have en retssikkerhed, så er det altså væsentligt, at de, som vi udpeger til at føre tilsyn på vores vegne, har adgang til at kunne føre det tilsyn, vi giver dem som opgave.
Frank Jensen (S), 1999-05-18:
Jeg håber, at Folketinget lægger vægt på, at vi her har fundet nogle løsninger, som er fuldt tilfredsstillende for Lagtinget, og som lever op til det, Lagtinget har sagt i sin betænkning, når nu også det ændringsforslag, som jeg har tilkendegivet her at jeg er rede til at stille i Retsudvalget, indgår i andenbehandlingen af lovforslaget.
Samira Nawa (RV), 2025-10-21:
Jeg kan sådan set godt dele den bekymring, som nogle af ordførerne peger på, men i forhold til det, der er blevet foreslået heroppe fra talerstolen, med at opdele ordningen, så den ikke er solidarisk på samme måde, som den er i dag, så kan der jo være en risiko for, at de enkelte iværksættere, som med det her lovforslag ville skulle betale de 2.200 kr., kan ende med at skulle have en endnu større regning hver især, og den risiko skal man selvfølgelig bare holde sig for øje, når man afsøger de forskellige muligheder.
Erling Bonnesen (V), 2009-01-29:
Og jeg synes da, det var fint, om man så kunne prøve at bruge kræfter og noget indsats på at få studeret nogle flere forskningsresultater, således at man kan følge op på de her særskilte udfordringer, som bliver nævnt, f.eks. selvmordsrater i de situationer.
Ulrik Kragh (V), 2007-05-11:
Til gengæld kunne jeg godt tænke mig at spørge fru Line Barfod, om det er essentielt og vigtigt, om det vigtigste værktøj, vi overhovedet kan have, er, at man formulerer de her ting meget specifikt, således at lederne bare må rette ind og sige javel, eller at man siger til lederne: I har et ansvar for at løse den her opgave, og I skal bruge alle de værktøjer, der er, og der er metodefrihed.